Oznámenie Komisie Európskemu Parlamentu podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu nariadenia Európskeho parlamentu a Rady, ktorým sa mení a dopĺňa nariadenie Rady (EHS) č. 3922/91 o harmonizácii technických požiadaviek a správnych postupov v oblasti civilného letectva (EU-OPS) /* KOM/2006/0128 v konečnom znení - COD 2000/0069 */





[pic] | KOMISIA EURÓPSKYCH SPOLOČENSTIEV | Brusel, 14.3.2006 KOM(2006) 128 v konečnom znení 2000/0069 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu nariadenia Európskeho parlamentu a Rady, ktorým sa mení a dopĺňa nariadenie Rady (EHS) č. 3922/91 o harmonizácii technických požiadaviek a správnych postupov v oblasti civilného letectva (EU – OPS) 2000/0069 (COD) OZNÁMENIE KOMISIE EURÓPSKEMU PARLAMENTUpodľa článku 251 odsek 2 druhý pododsek Zmluvy o ESo spoločnom stanovisku Rady k prijatiu nariadenia Európskeho parlamentu a Rady, ktorým sa mení a dopĺňa nariadenie Rady (EHS) č. 3922/91 o harmonizácii technických požiadaviek a správnych postupov v oblasti civilného letectva (EU – OPS) Súvislosti Dátum doručenia návrhu EP a Rade (dokument KOM(2000)121, konečné znenie - 2000/0069 (COD): | 24. marec 2000 | Dátum stanoviska Hospodárskeho a sociálneho výboru: | 19. október 2000 | Dátum predloženia stanoviska Európskeho parlamentu, prvé čítanie: | 18. január 2001 | Dátum doručenia pozmeňovacieho návrhu EP a Rade (dokument KOM(2002)30, konečné znenie - 2000/0069 (COD): | 4. február 2002 | Dátum stanoviska Európskeho parlamentu v druhom čítaní | 3. september 2002 | Dátum doručenia revidovaného pozmeňovacieho návrhu EP a Rade (dokument KOM(2004)73, konečné znenie - 2000/0069 (COD): | 12. február 2004 | Dátum čiastočnej politickej dohody v Rade (kvalifikovaná väčšina) | 10. december 2004 | Dátum prijatia spoločnej pozície | 9. marec 2006 | 1. CIEĽ NÁVRHU KOMISIE 1.1. Pri príprave druhého leteckého liberalizačného balíka v 1989 sa Rada a Komisia dohodli, že politika leteckej dopravy by tiež mala riešiť harmonizáciu regulačného rámca, ktorý sa týka civilného letectva, s cieľom udržať vysokú úroveň bezpečnosti letectva a zaručiť medzi leteckými dopravcami spravodlivú hospodársku súťaž . V tejto súvislosti Spoločenstvo prijalo nariadenie č. 3922/91 o harmonizácii technických požiadaviek a správnych postupov v oblasti civilného letectva s cieľom zavedenia a aktualizovania harmonizovaných predpisov pri navrhovaní, výrobe, prevádzke a údržbe lietadiel a pre pracovníkov a organizácie, ktoré sa na týchto úlohách zúčastňujú. 1.2. Komisia v marci 2000 predložila Rade návrh na zmenu a doplnenie nariadenia s cieľom zahrnúť do nariadenia prevádzkové predpisy navrhnuté tak, aby zaručovali prevádzku lietadiel za dostatočných bezpečnostných podmienok[1]. Tieto predpisy platné pre leteckých dopravcov vychádzali z pravidiel, ktoré vypracovali Združené letecké úrady (JAA)[2]. 1.3. Keďže tento prvý návrh na zmenu a doplnenie nariadenia č. 3922/92 sa zdržal v Rade, vo februári 2004 predložila Komisia zmenený a doplnený návrh na zmenu a doplnenie nariadenia č. 3922/91 najmä s cieľom zohľadnenia pripomienok Rady a Parlamentu pri preskúmaní počiatočného návrhu. 1.4. Vzhľadom na túto skutočnosť nový návrh Komisie obsahoval minimálne požiadavky [3] na obsluhujúci palubný personál, ktorý musí mať osvedčenie, tak ako je tomu v Spojených štátoch, a ktoré sa vyžadovali od príslušných pracovníkov a časti odvetvia. Tieto minimálne požiadavky by mali zlepšil leteckú bezpečnosť zvýšením úrovne pracovníkov. Okrem toho by mali uľahčiť mobilitu v rámci absolútne liberalizovaného trhu leteckej dopravy. 1.5. Nový návrh Komisie obsahoval tiež program obmedzenia celkového času letu (FTL) pre leteckú posádku , ktorý požadoval Európsky parlament, ktorý bol v tejto súvislosti znepokojený rozdielmi v jednotlivých štátoch. Združenia profesionálnych pilotov a niekoľko leteckých dopravcov sú v skutočnosti už dlho kritickí voči týmto rozdielom, ktoré majú nepriaznivý dopad na bezpečnosť a riadne fungovanie hospodárskej súťaže: - Mnoho vyšetrovaní leteckých nehôd ukázalo, že únava posádky je jedným z faktorov, ktoré prispievajú k nehodovosti. - Národné predpisy o leteckom čase sú v mnohým prípadoch nejasné a umožňujú leteckým dopravcom prinútiť príslušných pracovníkov pracovať mnoho hodín naviac na úkor bezpečnosti a spoločností, ktoré podliehajú prísnejším právnym predpisom. Ustanovenia o leteckom čase uvedené v tomto návrhu Komisie boli predložené vo forme minimálnych požiadaviek a členské štáty by sa mohli rozhodnúť o prijatí prísnejších ustanovení. Okrem toho sú dostatočne flexibilné na to, aby sa mohli zohľadniť situácie v jednotlivých štátoch. 2. PRIPOMIENKY K SPOLOČNEJ POZÍCII 2.1. Vo svojej spoločnej pozícii Rada poznamenáva, že pozmeňujúci návrh parlamentu bol celkom prijatý s určitými malými upresneniami. Komisia súhlasí s tým, že po zahrnutie týchto malých úprav, znenie spoločnej pozície Rady zabezpečuje, že sa dosiahol cieľ, ktorý mal tento pozmeňujúci návrh Parlamentu. 2.2. Pri schvaľovaní spoločnej pozície Rady Komisia prijíma kroky Rady schváliť podstatu návrhu Komisie, avšak zmeniť znenie v niektorých bodoch, pričom sa uvádza potreba jasnejšieho a zjednodušeného textu, aby sa text dal ľahšie čítať. 2.3. K obsahu článkov: - Rada uskutočnila niekoľko zmien v ustanoveniach o flexibilite v článku 8, a to v odseku 4, kde Rada rozšírila výsadu členských štátov prijať alebo ponechať ustanovenia týkajúce sa veľmi obmedzeného počtu predpisov OPS (technických požiadaviek a správnych postupov v oblasti civilného letectva), až kým nebudú zavedené na úrovní Spoločenstva spoločné predpisy vychádzajúce z vedeckých znalostí a najlepších postupov. Podľa Komisie je toto prijateľný kompromis, a to najmä preto, pretože prostriedky na dodržanie ustanovení v tejto oblasti sa môžu meniť, pričom to nutne nemusí znamenať ohrozenie úrovne bezpečnosti. Okrem toho Komisia teraz predložila nový návrh[4], v ktorom sa okrem iného uloží úloha Európskej agentúry pre bezpečnosť letectva (EABL), aby vypracovala predpisy vo všetkých týchto oblastiach. - V článku 8a Rada navrhuje, aby sa z vedeckého a lekárskeho hľadiska vyhodnotili do troch rokov od nadobudnutia účinnosti tohto nariadenia ustanovenia podčasti Q (obmedzenie leteckého času) a tiež podčasti O (obsluhujúci palubný personál) k prílohe III. Okrem toho v pozícii Rady sa ukladá zodpovednosť Európskej agentúre pre bezpečnosť letectva (EABL) uskutočniť túto prácu a tiež pomôcť Komisii pri príprave návrhov na úpravu technických ustanovení podčasti Q. Toto je pre Komisiu prijateľné, keďže to okrem toho súčasne zodpovedá iniciatíve (pozri vyššie) rozširovania kompetencií agentúry. - Rada uvádza, že z hľadiska času potrebného na prispôsobenie sa na nové technické predpisy by členské štáty mali uplatniť prílohu III s účinnosťou 18 mesiacov od nadobudnutia účinnosti tohto nariadenia (a nie s účinnosťou 6 mesiacov ako navrhuje Komisia). Komisia môže tento kompromis prijať. - V samotnej prílohe III urobila Rada určité úpravy s cieľom prispôsobiť znenie úplne pozmeňujúcemu návrhu 8 k JAR-OPS, v ktorom sa uvádza zámer text zjednodušiť a spresniť. Pre Komisiu je toto tiež prijateľné. 2.4. Komisia súhlasí s názorom vyjadreným v spoločnej pozícii Rady, že z hľadiska technického pokroku a meniacich sa okolností v oblasti moderného letectva, a pretože na finalizáciu súčasného znenia je potrebný dlhý čas trvania medziinštitucionálnych rokovaní, niektoré body prílohy III by sa mohli opraviť už teraz. Zdĺhavá práca na tomto obsiahlom texte však už dosť pokročila a text sa môže finalizovať v takom stave, ako je. 2.5. V tejto súvislosti Komisia opäť opakuje svoje záväzok, že, tak skoro ako to bude možné po uvedení tohto nariadenia do účinnosti, útvary Komisie začnú prácu na ďalšom dolaďovaní a aktualizácii znenia prostredníctvom postupu vo výboroch, pričom Komisia starostlivo zohľadní aktívne podnety na úpravy, ktoré už predniesli niektoré členské štáty. Závery Komisia berie na vedomie, že spoločná pozícia prijatá dňa 9.3.2006 sa väčšinou riadi stanoviskom Európskeho parlamentu v prvom čítaní. Komisia si je tiež vedomá toho, že Rada dospela k tomuto delikátnemu a dobre vyváženému kompromisu až po veľmi dlhých rokovaniach. Komisia preto prijíma spoločnú pozíciu. VYHLÁSENIE KOMISIE Komisia spoločne s Radou urobila vyhlásenie pri príležitosti prijatia spoločnej pozície (pozri prílohu I). PRÍLOHA Stanovisko Komisie a Rady týkajúce sa článku 8a Komisia predložila návrh Európskemu parlamentu a Rade, ktorým sa mení a dopĺňa nariadenie Európskeho parlamentu a Rady (ES) č. 1592/2002 o spoločných pravidlách v oblasti civilného letectva a zriadení Európskej agentúry pre bezpečnosť letectva s cieľom rozšíriť jeho pôsobnosť na leteckú prevádzku a vydávania osvedčení o spôsobilosti leteckého personálu. Rozhodnutie o tomto návrhu umožní EASA uskutočniť vyhodnotenie uvedené v článku 8a. Rada sa zaväzuje, že takýto návrh prioritne preskúma. [1] Tieto prevádzkové predpisy sa týkajú certifikácie prevádzkovateľov, prevádzky lietadiel, údržby a odbornej prípravy posádky. [2] Združené letecké úrady je združenie národných leteckých orgánov tridsiatich siedmich Európskych krajín vrátane dvadsiatich piatich členských štátov EÚ, ktoré bolo vytvorené na zavedenie harmonizovaných podmienok leteckej bezpečnosti. [3] Členské štáty môžu doplniť minimálne požiadavky a prijať prísnejšie požiadavky. V prípade obsluhujúceho palubného personálu sa minimálne požiadavky týkajú veku, fyzickej zdatnosti a odbornej prípravy.V minimálnej požiadavke sa napríklad môže ustanoviť minimálny obsah odbornej prípravy alebo minimálny vek. Členské štáty však môžu stanoviť prísnejšie predpisy (vyžadovať dlhšiu odbornú prípravu alebo zvýšiť vekovú hranicu). V minimálnej požiadavke sa podobným spôsobom môže stanoviť minimálny čas na odpočinok, ktorý členské štáty môžu zvýšiť, ale nemôžu ho znížiť, alebo maximálny čas letu. Národné predpisy umožňujúce dlhší maximálny čas letu by neboli v súlade, avšak národný predpis umožňujúci kratší maximálny čas letu by v súlade bol. [4] Návrh nariadenia Európskeho parlamentu a Rady, ktorým sa mení a dopĺňa nariadenie (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (dokument KOM(2005)[579], konečné znenie – [2005]/[0228]COD)